
Šibenik, 7. svibnja 2026. godine

Na temelju Odluke o financiranju Ministarstva rada, mirovinskoga sustava, obitelji i socijalne politike, KLASA: 983-01/25-01/30, URBROJ: 524-07-02-01-01/2-26-28 od 26. ožujka 2026. godine i Ugovora o dodjeli bespovratnih sredstava, kodni broj SF.3.4.11.04.0115, koji se financiraju iz Europskog socijalnog fonda plus (ESF+), Operativnog programa Učinkoviti ljudski potencijali 2021.-2027. u okviru otvorenog privremenog poziva ''Širenje mreže socijalnih usluga u zajednici'', broj poziva: SF.3.4.11.04, potpisanog dana 30.  travnja 2026. godine, Centar za socijalnu inkluziju Šibenik raspisuje
 
JAVNI POZIV za iskaz interesa za uključivanje
u projektne aktivnosti
u okviru projekta SF.3.4.11.04.0115,  "Otvorena vrata zajednice" - Lokalna mreža podrške za starije osobe, osobe s invaliditetom i članove obitelji u Šibensko-kninskoj županiji''

Projekt provodi Centar za socijalnu inkluziju Šibenik u partnerstvu s Hrvatskim zavodom za socijalni rad,  Centrom za pružanje usluga u zajednici Grada Šibenika, Gradom Vodice, Općinom Tribunj i Općinom Pirovac.

Cilj projekta je povećanje socijalne uključenosti starijih osoba, osoba s invaliditetom i članova njihovih obitelji na području Šibensko-kninske županije kroz razvoj i pružanje dostupnih izvaninstitucijskih socijalnih usluga u zajednici. 
Korisnicima će se omogućiti pristup psihosocijalnoj pomoći, savjetodavnim uslugama, uslugama informiranja, educiranja, aktivnostima kvalitetnog provođenja slobodnog vremena te sudjelovanje na organiziranim grupama podrške, čime će se povećati uključenost u zajednicu, unaprijediti kvaliteta života i ojačati kapacitet obitelji u brizi za starije osobe i osobe s invaliditetom, te smanjiti socijalna izolacija.

UVJETI PRIHVATLJIVOSTI ZA SUDIONIKE PROJEKTA

Pravo sudjelovanja u projektnim aktivnostima imaju osobe s područja Šibensko-kninske županije koje pripadaju jednoj od sljedećih ciljnih skupina:

1. Starije osobe
· Osobe koje na dan uključivanja u projektnu aktivnost imaju 65 ili više godina.
2. Osobe s invaliditetom

U okviru projekta provodit će se aktivnost pružanja socijalnih usluga u zajednici kroz više oblika podrške za pripadnike ciljnih skupina. Aktivnosti obuhvaćaju individualnu i grupnu psihosocijalnu pomoć, stručnu podršku u ostvarivanju zakonskih prava, savjetodavnu podršku koju će pružati mobilni tim, uslugu prijevoza radi obavljanja poslova na HZSR, HZMO, HZZO u svrhu ostvarivanja prava i sl., grupe podrške starijih osoba i grupe podrške članova obitelji, aktivnosti kvalitetnog provođenja slobodnog vremena, socijalizacije i osobnog razvoja.

Aktivnosti će se provoditi na području Šibensko-kninske županije, na lokacijama u Šibeniku, Vodicama, Tribunju, Pirovcu, kao i putem mobilnog tima u domovima korisnika/ica. Na taj način korisnicima/icama će se osigurati stručna podrška, informiranje i pomoć u ostvarivanju prava, siguran prostor za razmjenu iskustava i međusobno osnaživanje te uključivanje u svakodnevne i rekreativne sadržaje koji doprinose većoj socijalnoj uključenosti i kvaliteti života.

DOKUMENTACIJA POTREBNA ZA DOKAZ PRIPADNOSTI CILJNOJ SKUPINI:

1. Starije osobe (osobe od 65 ili više godina života):
a) Preslika osobne iskaznice ili putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika/ice

2. Odrasle osobe s invaliditetom:
a) Preslika osobne iskaznice ili putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika
b) Potvrda o upisu u Registar osoba s invaliditetom ili Nalaz, rješenje ili mišljenje Zavoda za vještačenje, profesionalnu rehabilitaciju i zapošljavanje osoba s invaliditetom

NAČIN PRIJAVE

Svi zainteresirani pripadnici/ice ciljne skupine koji zadovoljavaju navedene uvjete iz ovog Poziva, mogu se prijaviti:
1. Osobno u prostorijama Centra za socijalnu inkluziju Šibenik, Stjepana Radića 46, 22000 Šibenik ili
2. Putem elektroničke pošte na adresu inkluzija-sibenik@inkluzija-sibenik.hr 

Kriterij odabira je redoslijed zaprimanja prijava sudionika/ica.

Odabir sudionika/ice provodit će se transparentno, uz poštivanje načela jednakog postupanja i zabrane diskriminacije.

Sudionici/ice će o mogućnostima uključivanja u projekt biti informirani putem mrežnih stranica i društvenih mreža prijavitelja i partnera te putem oglasne ploče Hrvatskog zavoda za socijalni rad Područni ured Šibenik.
 



Prikupljanje osobnih podataka

Svi osobni podaci prikupljeni na temelju ovog Javnog poziva prikupljaju se i obrađuju u svrhu provedbe Javnog poziva i obrade iskaza interesa, provedbe i kontrole projekta "Otvorena vrata zajednice" - Lokalna mreža podrške za starije osobe, osobe s invaliditetom i članove obitelji u Šibensko-kninskoj županiji'' - SF.3.4.11.04.0115, u skladu s propisima koji uređuju zaštitu osobnih i drugih podataka, posebno Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) te odredbama Zakona o provedbi Opće uredbe o zaštiti podataka („Narodne novine“, broj 42/18).

 
Sve dodatne upite vezane uz Javni poziv za iskaz interesa i projekt ''Otvorena vrata zajednice'' -  možete poslati na e-mail inkluzija-sibenik@inkluzija-sibenik.hr ili nazvati na broj telefona 022 312 171.

 

dr. sc. Marija Alfirev, predsjednica
Josipa Bralić, voditeljica projekta

Sadržaj poziva isključiva je odgovornost Centra za socijalnu inkluziju Šibenik.   

